প্রকৃত পক্ষে দেশ এগিয়ে যাচ্ছে। আয় বেড়েছে জীবন যাত্রার মান ক্রমশ উন্নয়নের দিকে এগিয়ে গেলেও সব শ্রেণীর মানুষের ক্ষেত্রে তা প্রযোজ্য হয়নি। শিক্ষা, স্বাস্থ্য, খাদ্য, বাসস্থান, চিকিৎসা, শিল্প, কৃষি সহ অন্যান্য দিক থেকে দেশ বিগত কয়েক দশকের চেয়ে অনেকটা এগিয়েছে। কৃষিতে বিপ্লব ঘটেছে। খাদ্য উৎপাদন দ্বিগুন হয়েছে। খাদ্যে স্বয়ংসম্পন্নতা অর্জন করেছে বাংলাদেশ। কৃষি ক্ষেত্রে এ পরিবর্তন এবং এ কৃতিত্বের অংশীদার এ দেশের কৃষক সমাজ।